钦定古今图书集成/明伦汇编/官常典/第793卷 > 吕沆
## 钦定古今图书集成/明伦汇编/官常典/第793卷 > 吕沆

按《宋史吕午传》：“午子沆，字叔朝，以恩补将仕郎。端平
三年，铨试第一，授黄岩县主簿，监西京中岳庙者二，
总领湖广、江西、京西财赋所准备差遣，改知於潜县。
重囚逸闻沆至，自归，淮西总领辟充主管文字，通判
婺州。朱君章讼争田四十有二年，吴王府争墓二十
有九年，沆皆决之。特差充提领两浙转运盐事使司
主管文字，又差充行在点检赡军激赏酒库”，历四辖、
六院之文思官告书拟尚左右郎官事。贾似道议行
公田，蔧星现，沆请罢公田还民。及理宗崩，似道矫诏
废十七界会子，行关子，沆力言非便。似道大怒，调将
作监簿，急令言者论寝。久之，与云台观。起知兴国军，
未赴，论仍云台观。起知全州，未赴，与仙都宫。德祐元
年，三学伏阙上书讼沆屈，召赴行在，沆不复出。卒，年
八十有一。